KOMISSION PÄÄTÖS tehty 16 päivänä joulukuuta 1994,
sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta tehdyn neuvoston päätöksen 92/481/ETY soveltamista koskevista määräyksistä (Karolus-ohjelma) tehdyn päätöksen 93/10/ETY muuttamisesta (94/818/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta 22 päivänä syyskuuta 1992 tehdyn neuvoston päätöksen 92/481/ETY(1) ja erityisesti sen 10 artiklan,
sekä katsoo, että
tähän mennessä suoritetuista vaihdoista saatujen kokemusten perusteella olisi muutettava komission päätöstä 93/10/ETY(2) siltä osin kuin se koskee matka- ja oleskelukulujen korvauksia ja saatettava näiden kulujen korvaaminen komission muita toimia koskevien tällä hetkellä voimassa olevien edellytysten alaisiksi;
on syytä varmistaa, että, perustelluissa tapauksissa komission etukäteen antamalla suostumuksella, samalla ensisijaisella alalla vaihdon aikana tapahtuva harjoittelu voidaan suorittaa saman vastaanottajamaan eri osissa;
voi osoittautua suotavaksi mahdollistaa, että ohjelmaan osallistuva virkamies saa harjoitella useilla toimiinsa kuuluvilla ensisijaisilla aloilla;
olisi otettava huomioon raja-alueiden välisen virkamiesvaihdon mahdollisuus, ja
tässä päätöksessä määrätyt toimenpiteet ovat päätöksen 92/481/ETY 10 artiklassa perustetun komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Muutetaan päätöstä 93/10/ETY seuraavasti:
1) Korvataan 10 artiklan toinen kohta seuraavalla tekstillä:
'Oleskelukulut lasketaan liitteessä III olevan asteikon perusteella. Kun vaihdon kesto on pidempi kuin yksi kuukausi, tämän oleskelukorvauksen määrästä vähennetään 25 prosenttia yhden kuukauden ylittävän ajan osalta. Raja-alueiden välisessä virkamiesvaihdossa taulukkoa mukautetaan komission ja virkamiestä valvovan viranomaisen yhteisellä sopimuksella. Komissio tarkistaa vuosittain tämän asteikon ja tarvittaessa tärkeiden valuuttamuutosten vuoksi tai tätä päätöstä muutettaessa päätöksen 92/481/ETY 10 artiklan menettelyn mukaisesti.`
2) Korvataan 16 artikla seuraavalla tekstillä:
'16 artikla
Vaihtoon osallistuvalla virkamiehellä on oikeus saada tämän päätöksen 10 artiklassa määrätty päiväraha jokaisen vastaanottajamaassa vietetyn oleskelupäivän osalta ja korvaus seuraavista matkakuluista sellaisina kuin ne määritellään liitteessä VI:
a) kaksi meno-paluumatkaa, kun vaihto kestää vähintään kaksi kuukautta;
b) yksi meno-paluumatka, kun vaihto kestää tämän päätöksen 4 artiklan mukaisesti vähemmän kuin kaksi kuukautta;
c) oleskelun keskeytyessä tästä keskeytyksestä johtuvat kulut korvataan a ja b alakohdassa vahvistettujen edellytysten mukaisesti jokaisen oleskelujakson osalta;
d) siinä tapauksessa, että asianmukaisesti perustelluissa tapauksissa ja komission suostumuksella harjoittelu suoritetaan vastaanottajamaan hallinnon useilla osastoilla, jotka sijaitsevat maan eri osissa, näiden työpaikkojen välisistä matkakuluista korvataan enintään kolme matkaa lyhimmän välimatkan ja edullisimman vaihtoehdon perusteella;
e) siinä tapauksessa, että asian mukaisesti perustelluissa tapauksissa ja komission suostumuksella harjoittelu suoritetaan useilla ohjelman eri aloilla, näiden työpaikkojen väliset matkat otetaan samalla tavoin huomioon; matkan keskeytyessä sovelletaan c alakohdassa tarkoitettuja sääntöjä.
Harjoittelun aikana tapahtuvasta paikallisesta matkustamisesta, esimerkiksi työpaikan ja asuinpaikan välisistä matkoista aiheutuvia kuluja ei oteta huomioon matkakulujen korvauksissa. Nämä kulut sisältyvät oleskelukuluihin; mahdolliset vastaanottavan valtion pyynnöstä tehdyt työmatkat harjoittelun aikana korvaa kyseinen valtio. Kuitenkin poikkeustapauksissa ja komission etukäteen antamalla suostumuksella voidaan korvata enintään kolmen työmatkan kulut yhtä osanottajaa kohden, kun työpaikalle on matkaa yli 100 kilometriä, lyhimmän matkan ja edullisimman vaihtoehdon perusteella.
Kun komissio on saanut todistuksen saapumisesta vastaanottavaan yksikköön, sen osuus ensimmäisen oleskelukuukauden päivärahoista (eli 50 prosenttia) suoritetaan vaihtoon osallistuvalle virkamiehelle. Matkakulujen korvaukset maksetaan komission saatua alkuperäiset matkaa koskevat asiakirjat.
Komission päivärahojen maksamisen jälkeen jäljellä oleva summa on maksettava virkamiehelle toisen kuukauden alussa.
Toisesta matkasta aiheutuvien kulujen korvaus maksetaan oleskelun päätyttyä sen jälkeen, kun komissio on saanut alkuperäiset matkaa koskevat asiakirjat sekä liitteen VII mallin mukaisen vastaanottavan elimen antaman, kesken oleskelua tehtyä matkaa koskevan hyväksymistodistuksen.
Matkaa koskevat alkuperäiset asiakirjat, lentokoneella matkustettaessa tarkastuskorteilla täydennettynä, on lähetettävä komissiolle.`
3) Lisätään 16 a artikla seuraavasti:
'16 a artikla
Lentokoneella matkustettaessa turistiluokkaa edullisemman hintaluokan käyttämisestä aiheutuva oleskelun pidentyminen otetaan huomioon laskettaessa oleskelukulujen korvauksia sillä edellytyksellä, että matkakulut ja oleskelusta aiheutuvat lisäkulut eivät ylitä turistiluokassa matkustamisesta aiheutuvia menoja.`
4) Lisätään 17 a artikla seuraavasti:
'17 a artikla
Lentokoneella matkustettaessa turistiluokkaa edullisemman hintaluokan käyttämisestä aiheutuva oleskelun pidentyminen otetaan huomioon laskettaessa oleskelukulujen korvauksia sillä edellytyksellä, että matkakulut sekä oleskelusta aiheutuvat lisäkulut eivät ylitä turistiluokassa matkustamisesta aiheutuvia menoja.`
5) Korvataan liite VI tämän päätöksen liitteellä.
2 artikla
Tätä päätöstä sovelletaan 1 päivästä tammikuuta 1995.
3 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä joulukuuta 1994.